ארמן טראורה

ארמן טראורה (בצרפתית: Armand Traoré; נולד ב-8 באוקטובר 1989) הוא כדורגלן סנגלי-צרפתי המשחק בעמדת המגן השמאלי.

קריירת מועדונים
לאחר שעבר במחלקות הנוער של ראסינג פריז ומונקו ב-1 באוגוסט 2005 עבר לארסנל והצטרף לקבוצת המילואים של המועדון. ביולי  הוא ערך את הופעת הבכורה שלו בקבוצה הראשונה במשחק ידידות נגד אייאקס אמסטרדם. באוגוסט  הוא חתם על חוזה מקצועי במועדון. ב-24 באוקטובר 2006 הוא ערך את הופעת הבכורה הרשמית הראשונה שלו בסיבוב השלישי של גביע הפוטבול ליג נגד וסט ברומיץ' אלביון. בעונתו הראשונה הוא שיחק 6 משחקים בגביע הליגה, אחד במסגרת גביע ה-FA אך הוא לא רשם דקות משחק בליגה. ב-5 באפריל 2008 הוא ערך את הופעת הבכורה שלו בליגה נגד ליברפול. ב-4 באוגוסט 2008 הוא חתם על חוזה ארוך טווח בארסנל.

ב-21 באוגוסט 2008 טראורה הושאל לפורטסמות' על מנת לצבור דקות משחק. הוא ערך את הופעת הבכורה שלו בליגה נגד מנצ'סטר יונייטד. טראורה זכה לדקות משחק רבות בפורטסמות', אך באמצע העונה ניקו קראנצ'ר חזר מפציעה וטראורה קיבל פחות דקות. ב-18 במאי 2009 הבקיע את שער הבכורה שלו בליגה בניצחון 1-3 נגד סנדרלנד.

לקראת תחילת עונת  הוא חזר לארסנל. בעקבות פציעתם של גאל קלישי וקירן גיבס טראורה קיבל את ההזדמנות בהרכב, אך נפצע בניצחון 0-3 נגד אסטון וילה והחמיץ כמה משחקים.

ב-31 באוגוסט 2010 טראורה הושאל ליובנטוס עד לסיום העונה. בתחילת העונה נפצע ל-3 חודשים, משום כך הוא ערך את הופעת הבכורה שלו רק ב-13 בנובמבר 2010 בתיקו 1-1 נגד רומא. ב-1 בדצמבר הוא ערך את הופעת הבכורה שלו בהרכב הפותח. טראורה כמעט ולא זכה לדקות משחק והוא ערך בסך הכל 10 הופעות במדי "הגברת הזקנה". בסיום העונה חזר לארסנל.

ב-30 באוגוסט 2011, טראורה חתם בקווינס פארק ריינג'רס ל-3 שנים. ב-12 בספטמבר 2011 טראורה ערך את הופעת הבכורה שלו בק.פ.ר. בתיקו 0-0 נגד ניוקאסל יונייטד. ב-17 בספטמבר 2011, טראורה בישל 2 שערים בניצחון 0-3 נגד וולברהמפטון ונדררס. טראורה לא פתח את עונת  עקב פציעה.

לקראת עונת  הצטרף לנוטינגהאם פורסט, בחוזה לשלוש עונות.

ב-2 בפברואר 2018 הושאל לקארדיף סיטי.

ב-20 ביולי 2018 טראורה חתם בריזספור מליגת העל הטורקית לשנתיים עם אופציה לשנה נוספת.

ב-6 בנובמבר 2019 חזר טראורה לקארדיף סיטי. כעבור חודשיים, שוחרר מהמועדון, כאשר לא רשם ולו דקת משחק אחת.

קריירה בינלאומית
בצעירותו, טראורה שיחק בנבחרות הצעירות של צרפת. ביוני  הוא החליט לייצג את . ב-10 באוגוסט 2011 הוא ערך את הופעת הבכורה שלו בנבחרת בהפסד 2-0 נגד  במשחק ידידות.

קישורים חיצוניים

 פרופיל השחקן באתר ק.פ.ר.

מגני כדורגל צרפתים
כדורגלנים צרפתים
קשרי כדורגל צרפתים
כדורגלנים סנגלים
מגני כדורגל סנגלים
קשרי כדורגל סנגלים
צרפתים ממוצא סנגלי
כדורגלני מונקו
כדורגלני ארסנל
כדורגלני פורטסמות'
כדורגלני יובנטוס
כדורגלני קווינס פארק ריינג'רס
כדורגלני נוטינגהאם פורסט
כדורגלני קארדיף סיטי
כדורגלני ריזספור
כדורגלני נבחרת סנגל
כדורגלני גביע אפריקה לאומות 2012
צרפתים שנולדו ב-1989
סנגלים שנולדו ב-1989